Opravný list c. 1 k predbežnému návrhu rozpočtu na rok 2008 výkaz výdavkov podľa oddielov - Oddiel III - Komisia /* SEK/2007/1140 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 17.9.2007 SEK(2007) 1140 v konečnom znení OPRAVNÝ LIST č. 1 K PREDBEŽNÉMU NÁVRHU ROZPOČTU NA ROK 2008 VÝKAZ VÝDAVKOV PODĽA ODDIELOV Oddiel III - Komisia (predložený Komisiou) OPRAVNÝ LIST č. 1K PREDBEŽNÉMU NÁVRHU ROZPOČTU NA ROK 2008 VÝKAZ VÝDAVKOV PODĽA ODDIELOVOddiel III - Komisia so zreteľom na: - Zmluvu o založení Európskeho spoločenstva, a najmä na jej článok 272, - Zmluvu o založení Európskeho spoločenstva pre atómovú energiu, a najmä na jej článok 177, - nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], naposledy zmenené a doplnené nariadením Rady (ES, Euratom) č. 1995/2006[2], a najmä na jeho článok 34, Európska komisia týmto rozpočtovému orgánu predkladá opravný list č. 1 k predbežnému návrhu rozpočtu na rok 2008 z dôvodov uvedených v dôvodovej správe. OBSAH 1. Úvod 4 2. Kosovo 4 2.1. Súvislosti 4 2.2. Rozpočtové položky, právne základy a poznámky 5 3. Palestína 7 3.1. Súvislosti 7 3.2. Rozpočtové položky, právne základy a poznámky 9 4. Vplyv na rezervu kapitoly 4 a možné doplňujúce zdroje financovania 10 5. Politika hospodárskej súťaže 10 SÚHRNNÁ TABUĽKA PODĽA VÝDAVKOVEJ KAPITOLY FINANČNÉHO RÁMCA 11 VÝKAZ VÝDAVKOV PODĽA ODDIELOV Výkaz výdavkov podľa oddielov sa zasiela osobitne prostredníctvom systému SEI-BUD. Pre informáciu je priložená anglická verzia výkazu výdavkov podľa oddielov ako príloha k rozpočtu. ÚVOD Opravný list č. 1 k predbežnému návrhu rozpočtu na rok 2008 zahŕňa: - mobilizáciu nových finančných prostriedkov vo výške 120 mil. EUR vo viazaných rozpočtových prostriedkoch a 60 mil. EUR v platobných rozpočtových prostriedkoch, s cieľom podporovať stabilitu a rozvoj Kosova, - mobilizáciu dodatočných finančných prostriedkov vo výške 142 mil. EUR vo viazaných a 85 mil. EUR v platobných finančných prostriedkoch s cieľom podporiť palestínsku samosprávu, - vytvorenie novej rozpočtovej položky 03 03 02 Žiadosti o náhradu škody ako výsledok súdnych konaní proti rozhodnutiam Komisie v oblasti hospodárskej súťaže. KOSOVO Súvislosti Kosovo, ktoré je právne ešte stále provinciou Srbska, je v skutočnosti od roku 1999 pod správou Organizácie spojených národov (OSN) na základe rezolúcie Bezpečnostnej rady Organizácie spojených národov číslo 1244. Očakávalo sa, že sa rokovania o novej rezolúcii Bezpečnostnej rady OSN s cieľom nájsť na základe plánu, ktorý predložil osobitný vyslanec generálneho sekretára OSN Martti Ahtisaari, riešenie konečného štatútu Kosova, skončia v prvej polovici roku 2007. Generálny sekretár OSN schválil iniciatívu Kontaktnej skupiny[3] umožňujúcu ďalšie zbližovanie jednotlivých strán, za sprostredkovania Trojky skladajúcej sa zo zástupcov Európskej únie, USA a Ruska. Trojka podá 10. decembra 2007 správu Bezpečnostnej rade OSN. Napriek týmto neistotám, existujú vážne dôvody k predpokladu podstatne vyššej finančnej pomoci pre Kosovo. Európska únia už v mnohých prípadoch naznačila svoju podporu plánu, ktorý predložil osobitný vyslanec generálneho tajomníka OSN Martti Ahtisaari, a vôľu zohrávať v Kosove dôležitú úlohu. V záveroch z posledného zasadnutia Rady pre všeobecné záležitosti a vonkajšie vzťahy vydaných 18. júna bola opäť zdôraznená potreba rýchleho nájdenia riešenia otázky štatútu Kosova. Je nutné uviesť, že hneď ako sa dospeje k dohode je potrebné ju bezodkladne implementovať. To si bude vyžadovať dodatočné výdavky z konsolidovaného rozpočtu Kosova vo forme počiatočných nákladov a prevádzkových nákladov, napríklad na zriadenie inštitúcií samosprávy, ministerstiev a služieb, ale aj na demobilizáciu obranných síl Kosova. Až bude vyriešený jeho štatút, zdedí Kosovo časť zahraničného dlhu Srbska, ktorý bude musieť splácať, čo značne zaťaží rozpočet. Aj keď nie je známa doba, kedy bude štatút Kosova doriešený, je potrebné prijať opatrenia s cieľom zaistiť jeho rýchlu implementáciu. Kosovo má, nezávisle od procesu hľadania riešenia, dôležité a naliehavé rozvojové potreby, ktoré nevie primerane riešiť vlastnými zdrojmi. Vzhľadom na neistotu, pokiaľ ide o konečný štatút Kosova, je pomoc pri náprave najzávažnejších nedostatkov v oblasti hospodárstva a infraštruktúry o to dôležitejšia. Takisto sa očakáva, že Európska únia prevezme hlavnú zodpovednosť za Kosovo. V súvislosti s touto úlohou sa už pripravuje veľa opatrení. V Kosove sa nachádzajú už dva prípravné tímy (financované z rozpočtu SZBP) a pripravujú tu všetko pre túto úlohu, ktorú bude EÚ zohrávať v medzinárodnej civilnej misii a v misii na vytvorenie právneho štátu. Misia na vytvorenie právneho štátu bude dosiaľ najdôležitejšou misiou európskej bezpečnostnej a obrannej politiky EÚ. V tejto súvislosti je potrebné uviesť, že v súčasnom návrhu rozpočtu pre SZBP Komisia počíta iba s 80 mil. EUR (zatiaľ čo v súčasnosti sa počíta s vyššími nákladmi na misiu, čo v roku 2008 spôsobí vznik deficitu) a že bude potrebné zvážiť navýšenie tohto rozpočtu. Úspešnosť zabezpečenia politickej stability v Kosove bude závisieť sčasti na zviditeľnení sociálno-ekonomického rozvoja v očiach všetkých občanov Kosova. Na uskutočnenie toho je potrebná nielen veľká dávka zahraničnej pomoci, ale jej prvofázové poskytnutie, rýchla implementácia a rýchle dosiahnutie výsledkov. Kosovské orgány s podporou medzinárodných finančných inštitúcií, Európskej komisie a iných medzinárodných darcov v súčasnosti pripravujú rámec strednodobých výdavkov na roky 2008 – 2010 (MTEF), ktorý bude zahŕňať všetky predvídateľné verejné príjmy a výdavky. Tento rámec schváli vláda a zdôrazní najnaliehavejšie potrebné výdavky a priority sociálno-ekonomického rozvoja, pokiaľ ide o štatút Kosova. V dokumente sa hovorí o chýbajúcej miliarde eur pre financovanie v rokoch 2008 až 2010, čo budú musieť riešiť darcovia, najmä Európske spoločenstvo a USA, ale aj členské štáty EÚ, medzinárodné finančné inštitúcie a iní bilaterálni darcovia. Na tento účel sa bude konať konferencia darcov. Podiel, ktorý sa má pokryť z rozpočtu EÚ, sa v súčasnosti odhaduje na polovicu celkovej sumy, t. j. minimálne 500 mil. EUR. Suma 199 mil. EUR sa už naplánovala v rámci nástroja predvstupovej pomoci (IPA), ktorý patrí pod MTEF, na obdobie troch rokov, a 50 mil. EUR je k dispozícii ako makrofinančná pomoc. Ďalších 200 mil. EUR je potrebných ako dodatočná prvofázová pomoc v rámci rozpočtu na rok 2008. Táto suma je určená pre makrofinančnú pomoc a splácanie dlhu, a to vo forme priamej rozpočtovej podpory, ako aj rozvojovej pomoci IPA a je doplnená cielenou pomocou zo súčasných rozpočtových prostriedkov naplánovaných v rámci nástroja stability (IfS) v predbežnom návrhu rozpočtu na rok 2008. Podpora projektov, ktorá sa poskytuje v rámci IPA bude zameraná najmä na kapitálové investičné projekty, ktoré sa pokladajú za prioritu v rámci MTEF pre Kosovo. Pokiaľ ide o dodatočnú rozpočtovú podporu, tá bude podmienená plnením vlastných politických cieľov v oblasti daní zo strany Kosova, ako aj schválením rámca ekonomickej a daňovej politiky vo forme vyhlásenia o zámere alebo neskoršieho programu s MMF. Podpora projektov v rámci nástroja stability (IfS) sa zameriava na posilnenie politickej stability a zlepšenie situácie po skončení krízy. Keďže politické dôsledky riešenia štatútu Kosova ani jeho jednotlivé prvky nie je možné predvídať, bolo by pohotové použitie uvedeného nástroja na podporu tohto riešenia odôvodnené, avšak posúdiť to je možné až keď bude známa konečná podoba riešenia. IfS môže okrem toho prispieť zo svojho súčasného rozpočtu sumou 10 mil. EUR na ročné výdavky medzinárodnej civilnej misie, až bude misia vytvorená po prijatí riešenia štatútu Kosova. Rozpočtové položky, právne základy a poznámky Celková potrebná suma (200 mil. EUR v roku 2008) bude zahrnutá do položky 01 03 02 „Makroekonomická pomoc“ hlavy „Hospodárske a finančné veci“ kapitoly 03 „Medzinárodné hospodárske a finančné veci“, ako aj do položky 22 02 02 „Pomoc potenciálnym kandidátskym krajinám na prechodné obdobie a budovanie inštitúcií“ hlavy 22 „Rozšírenie“ kapitoly 02 „Proces a stratégia rozšírenia“. Suma 40 mil. EUR sa môže pokryť viazanými rozpočtovými prostriedkami, ktoré sa už vložili do MMF predbežného návrhu rozpočtu na rok 2008. Položka 01 03 02 &Makroekonomická pomoc Údaje Rozpočtové prostriedky predbežného návrhu rozpočtu na rok 2008 | Opravný list č. 1 | Nová suma | Záväzky | Platby | Záväzky | Platby | Záväzky | Platby | 92 000 000 | 82 000 000 | 60 000 000 | 30 000 000 | 152 000 000 | 112 000 000 | Ako sa uvádza v bode 2.1., suma 200 mil. EUR potrebná ako prvofázová pomoc v rámci rozpočtu na rok 2008, z toho 100 mil. EUR vo forme makrofinančnej pomoci ako doplnok k pomoci viazanej v roku 2006 (50 mil. EUR). Na základe rozpočtovej položky 01 03 02 „Makroekonomická pomoc“ v Komisiou navrhovanom predbežnom návrhu rozpočtu na rok 2008, by sa suma pomoci vo výške 100 mil. EUR mohla financovať takto: - 40 mil. EUR vo forme viazaných rozpočtových prostriedkov a 30 mil. EUR vo forme platobných rozpočtových prostriedkov, ktoré sa už zahrnuli do predbežného návrhu rozpočtu na rok 2008; - ďalších 60 mil. EUR vo forme viazaných rozpočtových prostriedkov a 30 mil. EUR vo forme platobných rozpočtových prostriedkov prostredníctvom opravného listu. Je potrebné vyzdvihnúť, že makrofinančná pomoc pre tretie krajiny je zvyčajne zameraná na riešenie naliehavých a výnimočných externých finančných potrieb. Z dôvodu jej špecifickosti, keďže ide o krátkodobý nástroj na riešenie krízy poskytujúci finančnú pomoc ako reakciu na exogénny vývoj, by sa mohli v priebehu roka 2008 vyskytnúť možné nové mimoriadne operácie, s ktorými sa v tejto fáze rozpočtového procesu týkajúceho sa rozpočtu na rok 2008 nepočíta. Ak nové sumy vo výške 152 mil. EUR a 112 mil. EUR na viazané a platobné rozpočtové prostriedky nebudú na pokrytie možných nových výnimočných operácií stačiť, Komisia môže požiadať rozpočtové orgány o osobitný presun rozpočtových prostriedkov, aby navýšila rozpočtovú položku 01 03 02. Položka 22 02 02 Pomoc potenciálnym kandidátskym krajinám na prechodné obdobie a budovanie inštitúcií Údaje Rozpočtové prostriedky predbežného návrhu rozpočtu na rok 2008 | Opravný list č. 1 | Nová suma | Záväzky | Platby | Záväzky | Platby | Záväzky | Platby | 376 700 000 | 88 625 400 | 60 000 000 | 30 000 000 | 436 700 000 | 118 625 400 | Ako sa uvádza v bode 2.1., požaduje sa suma 200 mil. EUR ako prvofázová pomoc v rámci rozpočtu na rok 2008, z toho 100 mil. EUR vo forme podpory projektov, ktorá by sa mohla financovať takto: - dodatočných 60 mil. EUR vo forme viazaných rozpočtových prostriedkov a 30 mil. EUR vo forme platobných rozpočtových prostriedkov prostredníctvom opravného listu v rámci rozpočtovej položky 22 02 02; - nástroj stability sa zameriava na zlepšenie politickej stability v situácii po skončení krízy. Je teda vhodným nástrojom na riešenie otázok týkajúcich sa obdobia po vyriešení štatútu Kosova nesúvisiacich však s dlhom, ako je napríklad decentralizácia, budovanie nových inštitúcií atď. Zvyšné zdroje potrebné na financovanie dodatočnej pomoci vo výške 200 miliónov EUR v rámci rozpočtu na rok 2008 sa môžu poskytnúť z prostriedkov, ktoré boli s konečnou platnosťou pridelené pre rozpočtovú položku 19 06 01, pričom táto sa v prípade potreby možno bude musieť v priebehu roka posilniť. Z celkovej požadovanej sumy uvedenej v bode 2.1 je približne polovica potrebná na prvofázové sociálno-ekonomické rozvojové potreby, ktoré zvyčajne nerieši makrofinančná pomoc či predbežné splácanie dlhu. Medzi tieto potreby patria najmä investície aj výdavky na implementovanie dohody o štatúte Kosova. Z dôvodu vysokého podielu podpory súvisiacej s investíciami sa očakáva typické počiatočné obdobie. Platby preto predstavujú polovicu požadovaných viazaných rozpočtových prostriedkov. PALESTÍNA Súvislosti Životné podmienky palestínskej populácie sa stále zhoršujú, najmä v pásme Gazy. Pod hranicou chudoby je teraz asi 66 % rodín v porovnaní s 50 % na začiatku roka 2006. Polovica populácie trpí nedostatkom potravín. Miera nezamestnanosti je 35 % v Gaze a 20 % na Západnom brehu Jordánu. Odhaduje sa, že celkový HDP klesol v roku 2006 o 5 – 10 %, pričom HDP na jednu osobu je o 44 % pod úrovňou z roku 1999. Vývoz a investície podľa odhadov prudko klesli, čo jasne poukazuje na nárast obmedzení, zhoršujúcu sa bezpečnostnú situáciu a vyššiu neistotu. K vážnej finančnej kríze prispel aj 60 % pokles hrubých príjmov palestínskej samosprávy (Palestinian authority, ďalej len „PA“). Vláda nie je od marca roku 2006 schopná vyplácať väčšinu miezd zamestnancov orgánov PA najmä v dôsledku rozhodnutia Izraela neprevádzať na jej účty colné príjmy. Celkový deficit rozpočtu PA v roku 2007 sa odhaduje na 1,6 miliardy EUR. V tomto štádiu je ťažké presne odhadnúť celkové potreby na rok 2008, a to najmä z dôvodu neistoty v súvislosti s uvoľnením daňových a colných príjmov zadržaných Izraelom a bezpečnostné obmedzenia, ktoré majú najväčší vplyv na ekonomickú činnosť. Ak bude súčasný vývoj pokračovať, Komisia očakáva, že situácia na Západnom brehu Jordánu zostane v roku 2008 stabilizovaná, ale pravdepodobne sa zhorší v pásme Gazy. Potreby palestínskej populácie zostanú pravdepodobne veľké, a to najmä v pásme Gazy. Pásmo Gazy, ktoré kontroluje Hamas, zostáva pre obchod a osobnú dopravu úplne uzavreté a humanitárna pomoc má len s ťažkosťami prístup do tejto oblasti. Nemožno vylúčiť trvalú fyzickú a finančnú izoláciu. Nutnosť väčšej zahraničnej pomoci najmä zo strany EÚ, ktorá je poskytovateľom najväčšej pomoci Palestíne, zostane vzhľadom na už opísanú hrozivú situáciu a obrovské potreby a vzhľadom na veľký deficit PA veľká, a to aj v nepravdepodobnom prípade, že Izrael v plnej výške uvoľní vyplatenie colných príjmov (odhadované na 600 mil. EUR), ktoré z veľkej časti doteraz zadržiaval, a že sa znovu obnovia pravidelné mesačné prevody. Rada pre všeobecné záležitosti a vonkajšie vzťahy vyjadrila 18. júna 2007 svoju plnú podporu prezidentovi Abbasovi a jeho rozhodnutiu vymenovať mimoriadnu vládu pre palestínske územia pod vedením premiéra Fayyada. Takisto oznámila, že EÚ okamžite nadviaže bežné vzťahy s PA, „vytvorí podmienky na poskytnutie naliehavej reálnej a finančnej pomoci“ a vynaloží intenzívne úsilie pri budovaní inštitúcií budúceho palestínskeho štátu. Budúce zásahy Európskej komisie najmä v oblastiach budovania inštitúcií a ekonomického rozvoja sa budú posudzovať v spojení s prioritami stanovenými Tonym Blairom, ktorý bol nedávno menovaný vyslancom diplomatického kvarteta pre Blízky východ, keďže jeho mandát zahŕňa pomoc pri budovaní vládnych inštitúcií palestínskeho štátu a opatrenia pre ekonomický rozvoj Palestíny. V nasledovných oblastiach sa v roku 2008 počíta so zvýšenou podporou Palestínčanov: - Finančná pomoc palestínskej samospráve v súčinnosti s inými darcami a medzinárodnými organizáciami. Bude takisto zahŕňať pokračovanie plánu na vyrovnanie neuhradených pohľadávok v súkromnom sektore. Tieto kroky budú zamerané na zlepšenie finančnej stability palestínskej samosprávy a týmto na posilnenie jej možností poskytovať Palestínčanom služby a presadzovať právo a poriadok, ako aj povzbudiť palestínsku ekonomiku a zamestnanosť na palestínskych územiach. - Osobitné projekty, ktoré implementuje Agentúra Organizácie spojených národov na pomoc palestínskym utečencom na Blízkom východe (UNRWA) na svojom poli pôsobnosti a najmä v pásme Gazy. Súčasný priebeh udalostí v pásme Gazy nasvedčuje tomu, že pravdepodobne bude stále viac ľudí závislých od zahraničnej pomoci a tlak na UNRWA sa pravdepodobne zvýši. Ďalšia pomoc by mohla smerovať na riešenie problému utečencov, ktorá by bola nad rámec okamžitých humanitárnych potrieb, napríklad na podporu reformného procesu UNRWA. - Budovanie inštitúcií palestínskej samosprávy. Vláda PA pod vedením Salama Fayyada ponúka možnosť pokračovať v úsilí vybudovať inštitúcie. Cieľom našej pomoci je posilniť ministerstvá PA a iné palestínske inštitúcie v oblastiach, ako je spravovanie verejných financií, právny štát, verejná správa, obchod, colná správa a vytvorenie prostredia, ktoré umožňuje investície v súkromnom sektore. Zásah Spoločenstva bude vychádzať z akčného plánu skupiny pre stratégiu budovania verejnej správy, ktorej predsedá Komisia a bude zohľadňovať budúcu prácu vyslanca diplomatického kvarteta pre Blízky východ, Tonyho Blaira. - Rozvojové projekty. EÚ takisto zváži vhodnosť financovania rozvojových projektov. Infraštruktúrne a iné rozvojové projekty majú za cieľ povzbudiť hospodársky rozvoj v oblasti vytvárania pracovných príležitostí, nakladania s vodou/odpadovou vodou, renovácie elektrických rozvodových sietí, pevného odpadu, renovácie škôl a zdravotných centier, elektrickej energie, dopravy, atď. - Úroveň financovania spolupráce s palestínskou samosprávou uvedená v predbežnom návrhu rozpočtu na rok 2008 je najlepším možným odhadom potrieb vzhľadom na súčasnú politickú neistotu. Situácia v Palestíne nie je stabilná a, ako ukazujú posledné udalosti, mení sa zo dňa na deň. Z tohto dôvodu je ťažké urobiť odhad potrieb v strednodobom horizonte. Sumy pôvodne pridelené Palestínčanom v rokoch 2007 a 2006 zďaleka nestačili na pokrytie skutočných potrieb. Na pokrytie týchto finančných nedostatkov musela Komisia využiť iné rozpočtové položky v rámci rozpočtu Spoločenstva. V roku 2006 dosiahla pomoc poskytnutá Palestínčanom v súvislosti s „MEDA“, „mierovou dohodou“ a „UNRWA“ sumu 222 mil. EUR a veľká časť tejto sumy sa pridelila na dočasný medzinárodný mechanizmus a UNRWA. Situácia na okupovaných územiach sa v roku 2007 ďalej zhoršovala. Rozpočtovej položke pre nástroj európskeho susedstva a partnerstva (ENPI) s Palestínou (ktorá zodpovedá rozpočtovým položkám „MEDA“, „mierová dohoda“ a „UNRWA“ v rámci nariadenia MEDA) bolo najskôr pridelených 172 mil. EUR. Okrem toho musela už Komisia požiadať o navýšenie položky presunmi. Iba v prvej polovici roku 2007 Komisia viazala 247 mil. EUR (sem nepatrí pomoc uvedená v rozpočtových položkách vo forme humanitárnej pomoci a zabezpečenia potravín). Prijalo sa nové rozhodnutie o financovaní vo výške 90 mil. EUR a rozpočtový orgán na začiatku júla schválil presun zodpovedajúcej sumy. Očakáva sa, že celkové záväzky zdrojov nástroja európskeho susedstva a partnerstva pre Palestínčanov presiahnu v roku 2007 vo veľkej miere sumu 400 mil. EUR. Aj v prípade optimistického scenára, kedy by sa naliehavá pomoc v roku 2008 znížila a vrátila sa do „normálneho“ stavu podobného tomu v minulosti (napríklad v rokoch 2002 – 2005), bude potrebná suma vyššia, než je 158 mil. EUR uvedených v predbežnom návrhu rozpočtu. Priemerné ročné pridelené rozpočtové prostriedky v rokoch 2002 – 2005 pre rozpočtové položky, ktoré zodpovedajú ENPI (MEDA, mierová dohoda a UNRWA) predstavovali 211 mil. EUR, to je o 53 mil. EUR viac ako sa počítalo v predbežnom návrhu rozpočtu. Na základe potreby pokračovať v realistickom financovaní aj v roku 2008 a berúc do úvahy stav palestínskych verejných financií a žiadosť o pomoc od palestínskej vlády, navrhla Komisia navýšiť rozpočtovú položku 19 08 01 02 o 142 mil. EUR na 300 mil. EUR. Na základe povahy projektov, ktoré si vyžadujú rýchle vyplácanie prostriedkov, sa celková potreba spojená s platobnými prostriedkami odhaduje v roku 2008 na 200 mil. EUR, čo predstavuje nárast o 85 mil. EUR voči údaju uvedenému v predbežnom návrhu rozpočtu. Rozpočtové položky, právne základy a poznámky Dodatočná potrebná suma (142 mil. EUR v roku 2008) sa zahrnie do položky 19 08 01 02 „Finančná podpora pre Palestínu, mierový proces a UNRWA v rámci európskeho susedstva a partnerstva“ hlavy „Vonkajšie vzťahy“ kapitoly 19 08 „Európska susedská politika a vzťahy s Ruskom“. Položka 19 08 01 02 Finančná podpora pre Palestínu, mierový proces a UNRWA v rámci európskeho susedstva a partnerstva Údaje Rozpočtové prostriedky predbežného návrhu rozpočtu na rok 2008 | Opravný list č. 1 | Nová suma | Záväzky | Platby | Záväzky | Platby | Záväzky | Platby | 158 000 000 | 115 000 000 | 142 000 000 | 85 000 000 | 300 000 000 | 200 000 000 | Ako už bolo uvedené, požaduje sa suma 142 mil. EUR na uspokojenie zvýšených potrieb finančnej pomoci pre palestínsku samosprávu po obnovení bežných vzťahov s osobitným zameraním na priamu finančnú pomoc vláde a budovaniu inštitúcií budúceho palestínskeho štátu, ako bolo uvedené na zasadnutí Rady pre všeobecné záležitosti a vonkajšie vzťahy 18. júna 2007. VPLYV NA REZERVU KAPITOLY 4 A MOžNÉ DOPLňUJÚCE ZDROJE FINANCOVANIA Celkové dodatočné potreby pre kapitolu 4 predstavujú 262 mil. EUR v prípade záväzkov, z čoho je 120 mil. EUR pre Kosovo a 142 mil. EUR pre Palestínu. V rámci výdavkovej kapitoly 4 tak do dosiahnutia jej stropu zostáva rezerva vo výške 67,8 mil. EUR. Dodatočné platobné rozpočtové prostriedky predstavujú 145 mil. EUR, z čoho je 60 mil. EUR určených pre Kosovo a 85 mil. EUR pre Palestínu. Až Rada potvrdí odhadované náklady na misiu európskej bezpečnostnej a obrannej politiky v Kosove, bude potrebné zvážiť navýšenie rozpočtu SZBP. POLITIKA HOSPODÁRSKEJ SÚťAžE Ako preventívne opatrenie sa navrhuje vytvoriť novú rozpočtovú položku 03 03 02 Žiadosti o náhradu škody ako výsledok súdnych konaní proti rozhodnutiam Komisie v oblasti hospodárskej súťaže, s cieľom zvážiť možné dosahy na rozpočet, ktoré by pramenili z rozhodnutí Súdneho dvora alebo Súdu prvého stupňa. Položka má symbolický záznam „p.m.“. Táto položka je určená na pokrytie nákladov v súvislosti s náhradou škody priznanou Súdom žiadateľovi, ktoré vyplývajú zo súdnych konaní proti rozhodnutiam Komisie v oblasti hospodárskej súťaže. Keďže nie je možné vopred stanoviť primeraný odhad finančného dosahu na rozpočet EÚ, v položke sa nachádza symbolický záznam „p.m.“. V prípade potreby Komisia navrhne dať k dispozícii rozpočtové prostriedky súvisiace so skutočnými potrebami prostredníctvom presunov alebo pomocou predbežného návrhu na zmenu a doplnenie rozpočtu. SÚHRNNÁ TABUĽKA PODĽA VÝDAVKOVEJ KAPITOLY FINANČNÉHO RÁMCA Finančný rámec Výdavková kapitola/výdavková podkapitola | Finančný rámec 2008 | Predbežný návrh rozpočtu na rok 2008 | Opravný list č. 1/2008 | Predbežný návrh rozpočtu na rok 2008 + opravný list č. 1/2008 | |Záväzky |Platby |Záväzky |Platby |Záväzky |Platby |Záväzky |Platby | | 1. UDRŽATEĽNÝ RAST [4] | | | | | | | | | | 1a. Konkurencieschopnosť pre rast a zamestnanosť |9 847 000 000 | |10 270 429 000 |9 538 679 600 | | |10 270 429 000 |9 538 679 600 | |1b. Kohézia pre rast a zamestnanosť |46 889 000 000 | |46 877 941 445 |40 622 714 507 | | |46 877 941 445 |40 622 714 507 | | Celkový súčet | 56 736 000 000 | |57 148 370 445 | 50 161 394 107 | | |57 148 370 445 | 50 161 394 107 | | Rezerva | | |87 629 555 | | | |87 629 555 | | | 2. OCHRANA A RIADENIE PRÍRODNÝCH ZDROJOV | | | | | | | | | | Z toho výdavky súvisiace s trhom a priame platby |46 217 000 000 | |42 498 990 000 |42 447 050 500 | | |42 498 990 000 |42 447 050 500 | | Celkový súčet | 58 800 000 000 | |56 275 831 496 | 54 770 478 053 | | |56 275 831 496 | 54 770 478 053 | | Rezerva | | |2 524 168 504 | | | |2 524 168 504 | | | 3. OBČIANSTVO, SLOBODA, BEZPEČNOSŤ A SPRAVODLIVOSŤ | | | | | | | | | | 3a. Sloboda, bezpečnosť a spravodlivosť |747 000 000 | |691 034 000 |496 446 000 | | |691 034 000 |496 446 000 | |3b. Občianstvo |615 000 000 | |598 493 000 |694 383 006 | | |598 493 000 |694 383 006 | | Celkový súčet | 1 362 000 000 | |1 289 527 000 | 1 190 829 006 | | |1 289 527 000 | 1 190 829 006 | | Rezerva | | |72 473 000 | | | |72 473 000 | | | 4. EÚ AKO GLOBÁLNY PARTNER[5] |7 002 000 000 | | 6 911 414 000 | 7 916 743 400 | +262 000 000 | + 145 000 000 | 7 173 414 000 | 8 061 743 400 | | Rezerva | | | 329 804 000 | | | | 67 804 000 | | | 5. ADMINISTRATÍVA[6] |7 380 000 000 | |7 286 417 754 | 7 286 977 754 | | |7 286 417 754 | 7 286 977 754 | | Rezerva | | | 170 582 246 | | | | 170 582 246 | | | 6. KOMPENZÁCIA | 207 000 000 | |206 636 292 | 206 636 292 | | |206 636 292 | 206 636 292 | | Rezerva | | |363 708 | | | |363 708 | | | SPOLU | 131 487 000 000 | 129 481 000 000 | 129 118 196 987 | 121 533 058 612 | +262 000 000 | + 145 000 000 | 129 380 196 987 | 121 678 058 612 | | Rezerva | | |3 185 021 013 | 8 264 159 388 | | |2 923 021 013 | 8 119 159 388 | | [1] Ú. v. ES L 248, 16.9.2002, s. 1. [2] Ú. v. EÚ L 390, 30.12.2006, s. 1. [3] Kontaktnú skupinu tvoria USA, Rusko, Spojené kráľovstvo (UK), Francúzsko, Nemecko a Taliansko. [4] Rezerva pre výdavkovú kapitolu 1 (podkapitolu 1a) neberie do úvahy rozpočtové prostriedky súvisiace s Európskym fondom na prispôsobenie sa globalizácii (500 mil. EUR). [5] Rezerva 2008 pre výdavkovú kapitolu 4 neberie do úvahy rozpočtové prostriedky súvisiace s rezervou pre pomoc v núdzi (239, 2 mil. EUR). [6] Na vypočítanie rezervy pod hranicou pre výdavkovú kapitolu 5 sa do úvahy berie poznámka pod čiarou (1) finančného rámca na roky 2007 – 2013, suma 77 mil. EUR ako zamestnanecký príspevok do dôchodkového systému.